**Dotácie na stravu alebo daňový bonus**

Dotáciu na stravu podľa § 4 ods. 3 písm. c) zákona o dotáciách **je možné poskytnúť na**:

* deti **v poslednom ročníku MŠ, ktoré nedovŕšili 6 rokov veku** (5 ročné deti v poslednom ročníku MŠ), nie je možné z dôvodu veku dieťaťa si uplatniť zvýšený daňový bonus,

*Rodič môže mať vyplatený dvojnásobný daňový bonus v sume 46,44 € a zároveň dotáciu na stravu v sume 26 €, t.j. spolu mesačne 72,44 €.*

* deti v **poslednom ročníku MŠ, ktoré dovŕšili 6 rokov veku a v ZŠ, ktoré nedovŕšili 15 rokov** **veku** ak žijú v domácnosti, ktorej členovia si neuplatnili (osoby so zdaniteľným príjmom), alebo si nemohli v zmysle zákona o dani z príjmov uplatniť nárok na zvýšený daňový bonus (napr. poberatelia dôchodkov, nezamestnaní);

*Rodičia si musia vybrať medzi dotáciou na stravu (26 €) alebo zvýšeným daňovým bonusom (39,47 €)*

* deti **v ZŠ, ktoré už dovŕšili 15 rokov veku** (napr. z dôvodu opakovania ročníka, odkladu povinnej školskej dochádzky), nie je možné z dôvodu veku dieťaťa si uplatniť zvýšený daňový bonus,

*Rodič môže mať vyplatený základný daňový bonus v sume 23,22 € a zároveň dotáciu na stravu v sume 26 €, t.j. spolu mesačne 49,22 €.*

**Dotácie na stravu alebo daňový bonus**

* **Zákonný zástupca dieťaťa preukazuje zriaďovateľovi čestným vyhlásením, a to nezávisle od veku dieťaťa**, že si neuplatňuje/nemôže uplatniť daňový bonus, t.j. povinnosť predloženia čestného vyhlásenia sa vzťahuje aj na zákonných zástupcov detí, ktoré nedovŕšili 6 rokov veku a sú v poslednom ročníku MŠ, resp. deti, ktoré dovŕšili 15 rokov veku.
* **Je nevyhnutné, aby zriaďovatelia/školy komunikovali so zákonným zástupcom dieťaťa, z akého titulu je dieťa oprávnené na poskytnutie dotácie na stravu, t.j. či ide o dieťa v HN alebo v ŽM alebo, či ide o dieťa bez nároku na zvýšený daňový bonus.**
* Oprávnenosť na poskytnutie dotácie, musí mať zriaďovateľ preukázanú pri každom dieťati, potvrdenia a čestné vyhlásenia rodičov detí nie je potrebné predkladať na ÚPSVR, je to doklad pre zriaďovateľa, **zriaďovateľ na základe predložených dokladov od rodičov detí, predkladá na ÚPSVR zoznam detí oprávnených na poskytnutie dotácie.**

**Pre rodičov detí (od 6 do 15 rokov), ktorí majú nárok na zvýšený daňový bonus je výhodnejšie uplatniť si ho, nakoľko ak sa na dieťa poskytne dotácia na stravu v zmysle § 4 ods. 3 písm. c) zákona o dotáciách zanikne im nárok na akýkoľvek daňový bonus úplne.**

Ak si rodič v čase poskytovania dotácie na stravu uplatní zvýšený daňový bonus, je povinný o uvedenom zriaďovateľa bezodkladne informovať, nakoľko v takomto prípade **bude dieťaťu poskytovaná dotácia na stravu neoprávnene**.

Žiadame rodičov, ktorých dieťa je v **HN**, **ŽM**, **nemajú nárok na daňový bonus alebo sa rozhodli pre** **dotáciu na stravu**, aby nám tieto skutočnosti oznámili do **08. 09. 2021**.